ژھاران ژھاران درٛایوسے متہِ ہے ہے اڈوتِہ ما گژھ شام اوسکھ وتہِ وتہِ، اتھِہ آہم کتہِ ہے ہے اڈوتہ ما گژِھ شام آہم، ہاوس لٲگتھ آہم، واوس کِتھہٕ زن کرہا لٲدۍ درٛاہم داوس لٲگتھ درٛاہم، وٲنج تنہٕ آوٕرنم دٲدۍ وُچھنَے وچھمکھ، فکرن منز روچھمکھ، ییلہ کاڈا کوڈ شمشٲدۍ گلہ زٮ۪و کٔرنم، چونُے حٮ۪س دِتھ کتھٕ کرِنم سوسنۍزٮ۪وٕ رٲدۍ ژھاین پتہٕ پتہٕ یاون رووُم، گرٛایو کٔرۍہم ہوشن جٲدۍ اتھ سفرس منز وتھ زیٹھےیَم، ستھ سوٗرتھ آسے فرٔۍیٲدۍ ژھاران ژھاران درٛایوسے متہِ ہے ہے اڈوتہ ما گژھ شام اوسکھ وتہ وتہ، اتھہ آہم کتہِ ہے ہے اڈوتہ ما گژھ شام بوٗزم سونتک رخ پوٗرتھ یکھ، باغس باغس ہیژمے زاگ کٹھہٕ کشہ کورہم شکھ شنہ پِپۍنٮ۪و، منہ پھٔلۍ ہانگس چھونم ماگ طمہکۍ آزرۍ لوچرٕ تھووٕنس برٛمرٲوتھ مرژن منز باگ علمکۍ خضرن سیکہ لٮ۪ن پھِروتھ ظلماتن منزدتۍنم داغ کٔنۍشیچھ ؤنۍہم مذہب دارو سٔجدچہ جایہ چھ نیران ناگ تۅژھ گٔیہ سوران، یژھ گٔیہ تیزان، وہۍکٔرۍکٔرۍ تُلتھم وٲراگ ژھاران ژھاران درٛایوسے متہِ ہے ہے اڈوتہ ما گژھ شام اوسکھ وتہ وتہ، اتھ آہم کتہِ ہے ہے اڈوتہ ما گژھ شام پنہ نٮ۪و پرٛژھم، پردٮ۪و پرٛژھہم، کٔمۍسنزِ منہ کامنہ گوے سوٗر خاصن اسہٕ ؤنۍذمہٕ پٔنۍسٔنۍرٕنۍ، یہ چُھ پتہ وتھ عامک دستوٗر لُکہٕ موت چَھنہٕ کنہٕ وٲیتھ ڈولم، دوپمکھ سۅ چھے اکھ جنتچۍحوٗر یہ نہ زان٘ہہ سورمُے، تمہ کُے پورمکھ، شبرنگ ہٲوتھ تھٲوم دوٗر کیا کرٕ کیا کرٕ، کمہ بُتھہ ہاوکھ پھۅلنَے برٕ گژٕھ وُن گلہ ٹوٗر وۅنۍ چُھم رم رم درٕ لوگمت کیا مے تہ زالکھنا اکہ لٹہ طوٗر ژھاران ژھاران درٛایوسے متہِ ہے ہے اڈوتہ ما گژھ شام اوسکھ وتہ وتہ، اتھ آہم کتہِ ہے ہے اڈوتہ ما گژھ شام حسنکہ آگرٕ، حسنہ سمندرٕ، منہٕ سرٕ ژینِم چٲنی گرٛاے تنہٕ چھم ہنہ ہنہ ریہہ زن لوٕ بنہ گاہ ژھٹہ ناوان سرٛیہہ تَےماے پرٛوٕ افتابچ کل سٔنۍراوان، لوٕ گٔنۍراوان سودرچ راے لول پنن چھم پنجرک بلبل، مٲرۍمندیُت چُھے بے پرواے بُتھہ ییلہ وچھمکھ، وصلکہ میچھر،کھۅنہِ کھونہِ کٔرمے لۅلہ متہ لاے مُچھ ییلہ گوہم، ہجرکہ زیچھرٕ، پاردۍ ار سرٕ دتۍتھم واے ژھاران ژھاران درٛایوسے متہِ ہے ہے اڈوتہ ما گژھ شام اوسکھ وتہ وتہ، اتھ آہم کتہِ ہے ہے اڈوتہ ما گژھ شام نظم